让我终结这个问题吧,七十多首离别古诗/句。拿好不谢。收藏记得要点赞w
青山一道同云雨,明月何曾是两乡。——王昌龄《送柴侍御》
这句虽然已然大众,也丝毫不能否认它的脱俗与潇洒。所以还是拿它做开场。
数声风笛离亭晚,君向潇湘我向秦。——郑谷《淮上与友人别》
寂寞离亭掩,江山此夜寒。——王勃《江亭夜月送别》
请君试问东流水,别意与之谁短长?——李白《金陵酒肆留别》
别后唯所思,天涯共明月。——孟郊《古怨别》
丈夫志四海,万里犹比邻。——曹植《赠白马王彪》
劝君更尽一杯酒,西出阳关无故人。——王维《送元二使安西》
恨君不似江楼月,南北东西,南北东西,只有相随无别离。——吕本中《采桑子》
愿身能似月亭亭,千里伴君行。——张先《江南柳》
与愿逐月华流照君有异曲同工之妙。
直须看尽洛城花,始共东风容易别。——欧阳修《玉楼春》
明朝,这回去也,千万遍阳关,也即难留。念武陵春晚,云锁重楼,记取楼前绿水,应念我、终日凝眸。——李清照《凤凰台上忆吹箫》
水国蒹葭夜有霜,月寒山色共苍苍。 谁言千里自今夕,离梦杳如关塞长。——薛涛《赠友人》
此后锦书休寄,画楼云雨无凭。——晏几道《清平乐》
劝我早归家,绿窗人似花。——韦庄《菩萨蛮》
满地霜华浓似雪。人语西风,瘦马嘶残月。一曲阳关浑未彻。车声渐共歌声咽。换尽天涯芳草色。陌上深深,依旧年时辙。自是浮生无可说。人间第一耽离别。——王国维《蝶恋花》
几日寂寥伤酒后,一番萧瑟禁烟中。 鱼书欲寄何由达,水远山长处处同。——晏殊《寓意》
别来沧海事,语罢暮天钟。 明日巴陵道,秋山又几重。——李益《喜见外弟又言别》
不知魂已断,空有梦相随。除却天边月,没人知。——韦庄《《女冠子》
卜算子·送鲍浩然之浙东 宋·王观 水是眼波横,山是眉峰聚。欲问行人去那边? 眉眼盈盈处。才始送春归,又送君归去。若到江南赶上春,千万和春住。
送别 / 山中送别 / 送友 唐·王维 山中相送罢,日暮掩柴扉。 春草明年绿,王孙归不归
鹧鸪天·送人 宋·辛弃疾 唱彻《阳关》泪未干,功名馀事且加餐。浮天水送无穷树,带雨云埋一半山。 今古恨,几千般,只应离合是悲欢?江头未是风波恶,别有人间行路难!
临江仙·送钱穆父 宋·苏轼 一别都门三改火,天涯踏尽红尘。依然一笑作春温。无波真古井,有节是秋筠。惆怅孤帆连夜发,送行淡月微云。尊前不用翠眉颦。人生如逆旅,我亦是行人 燕燕 先秦 · 佚名 燕燕于飞,差池其羽。之子于归,远送于野。瞻望弗及,泣涕如雨。 燕燕于飞,颉之颃之。 之子于归,远于将之。 瞻望弗及,伫立以泣。
三江小渡 宋·杨万里 溪水将桥不复回,小舟犹倚短篙开。交情得似山溪渡,不管风波去又来。
柳枝词 宋·郑文宝 亭亭画舸系春潭,直到行人酒半酣。 不管烟波与风雨,载将离恨过江南
饯别王十一南游 唐·刘长卿 望君烟水阔,挥手泪沾巾。飞鸟没何处,青山空向人。 长江一帆远,落日五湖春。谁见汀洲上,相思愁白苹,
江上春山远,山下暮云长。相留相送,时见双燕语风樯。满目飞花万点,回首故人千里,把酒沃愁肠。回雁峰前路,烟树正苍苍。 漏声残,灯焰短,马蹄香。浮云飞絮,一身将影向潇湘。多少风前月下,迤逦天涯海角,魂梦亦凄凉。又是春将暮,无语对斜阳。 ——葛长庚《踏莎行》
一笑出门去,千里落花风。——辛弃疾《水调歌头》
天涯流落思无穷。既相逢。却匆匆。摧手佳人,和泪折残红。为问东风余几许,春纵在,与谁同。 隋堤三月水溶溶。背归鸿。去吴中。回首彭城,清泗与淮通。寄我相思千点泪,流不到,楚江东。——苏轼《江城子》
板桥晓别 唐·李商隐
回望高城落晓河,长亭窗户压微波。 水仙欲上鲤鱼去,一夜芙蓉红泪多。
送友人 唐·李白
青山横北郭,白水绕东城。 此地一为别,孤蓬万里征。 浮云游子意,落日故人情。 挥手自兹去,萧萧班马鸣。
草/赋得古原草送别 唐·白居易
离离原上草,一岁一枯荣。 野火烧不尽,春风吹又生。 远芳侵古道,晴翠接荒城。 又送王孙去,萋萋满别情 。
南浦别 唐·白居易
南浦凄凄别,西风袅袅秋。 一看肠一断,好去莫回头。
寒更承夜永,凉夕向秋澄。离心何以赠,自有玉壶冰。——骆宾王《别李峤得胜字》
银烛吐青烟,金樽对绮筵。 离堂思琴瑟,别路绕山川。 明月隐高树,长河没晓天。 悠悠洛阳道,此会在何年。——陈子昂《春夜别友人》
几多情,无处说,落花飞絮清明节。少年郎,容易别,一去音书断绝。——魏承班《渔歌子》
归云一去无踪迹,何处是前期?——柳永《鹤冲天》
晴烟漠漠柳毵毵,不那离情酒半酣。 更把玉鞭云外指,断肠春色在江南。——韦庄《古离别》
【别情】自送别,心难舍,一点相思几时绝?凭阑袖拂杨花雪。溪又斜,山又遮,人去也!
——关汉卿《四块玉》
其实曲也有很多哈……然而我不太了解,找一个出来代表一下。
更没心情共酒尊。春衫香满,空有啼痕。一般离思两销魂。马上黄昏。楼上黄昏。——刘仙伦《送别》
初发扬子寄元大校书 唐·韦应物 凄凄去亲爱,泛泛入烟雾。 归棹洛阳人,残钟广陵树。今朝此为别,何处还相遇。 世事波上舟,沿洄安得住。
踏莎行·碧海无波 宋·晏殊 碧海无波,瑶台有路。思量便合双飞去。当时轻别意中人,山长水远知何处。绮席凝尘,香闺掩雾。红笺小字凭谁附。高楼目尽欲黄昏,梧桐叶上萧萧雨。
峡口送友人 唐·司空曙 峡口花飞欲尽春,天涯去住泪沾巾。 来时万里同为客,今日翻成送故人。
卜算子·见也如何暮 宋·石孝友 见也如何暮。别也如何遽。别也应难见也难,后会难凭据。 去也如何去。住也如何住。住也应难去也难,此际难分付。
江夏别宋之悌 唐·李白 楚水清若空,遥将碧海通。人分千里外,兴在一杯中。谷鸟吟晴日,江猿啸晚风。 平生不下泪,于此泣无穷。
南歌子·槐绿低窗暗 宋·黄庭坚 槐绿低窗暗,榴红照眼明。玉人邀我少留行。无奈一帆烟雨、画船轻。柳叶随歌皱,梨花与泪倾。别时不似见时情。今夜月明江上、酒初醒。
眼儿媚·萧萧江上荻花秋 宋·贺铸 萧萧江上荻花秋,做弄许多愁。半竿落日,两行新雁,一叶扁舟。 惜分长怕君先去,直待醉时休。今宵眼底,明朝心上,后日眉头。
送荪友
清·纳兰性德
人生何如不相识,君老江南我燕北。
何如相逢不相合,更无别恨横胸臆。
留君不住我心苦,横门骊歌泪如雨。
君行四月草萋萋,柳花桃花半委泥。
江流浩淼江月堕,此时君亦应思我。
我今落拓何所止,一事无成已如此。
平生纵有英雄血,无由一溅荆江水。
荆江日落阵云低,横戈跃马今何时。
忽忆去年风月夜,与君展卷论王霸。
君今偃仰九龙间,吾欲从兹事耕稼。
芙蓉湖上芙蓉花,秋风未落如朝霞。
君如载酒须尽醉,醉来不复思天涯。
浪淘沙·丹阳浮玉亭席上作 宋·陆游 绿树暗长亭。几把离尊。阳关常恨不堪闻。何况今朝秋色里,身是行人。清泪浥罗巾。各自消魂。一江离恨恰平分。安得千寻横铁锁,截断烟津。
古离别 南北朝 · 江淹 远与君别者,乃至雁门关。 黄云蔽千里,游子何时还。 送君如昨日,檐前露已团。 不惜蕙草晚,所悲道里寒。君在天一涯,妾身长别离。 愿一见颜色,不异琼树枝。菟丝及水萍,所寄终不移。
西江月·携手看花深径 宋·贺铸 携手看花深径,扶肩待月斜廊。临分少伫已伥伥。此段不堪回想。欲寄书如天远,难销夜似年长。小窗风雨碎人肠。更在孤舟枕上。
夏夜宿表兄话旧 唐·窦叔向 夜合花开香满庭,夜深微雨醉初醒。远书珍重何曾达,旧事凄凉不可听。去日儿童皆长大,昔年亲友半凋零。 明朝又是孤舟别,愁见河桥酒幔青。
卜算子·风雨送人来 宋·游次公 风雨送人来,风雨留人住。草草杯盘话别离,风雨催人去。 泪眼不曾晴,眉黛愁还聚。明日相思莫上楼,楼上多风雨。
清平乐·春宵睡重 宋·辛弃疾 春宵睡重。梦里还相送。枕畔起寻双玉凤。半日才知是梦。 一从卖翠人还。又无音信经年。却把泪来做水,流也流到伊边。
看看人家,豪放词写的那么好,婉约词丝毫不输阵。
酷相思·月挂霜林寒欲坠 宋·程垓 月挂霜林寒欲坠。正门外、催人起。奈离别、如今真个是。欲住也、留无计。欲去也、来无计。 马上离魂衣上泪。各自个、供憔悴。问江路梅花开也未。春到也、须频寄。人到也、须频寄。
忆秦娥·与君别 宋·房舜卿与君别。相思一夜梅花发。梅花发。凄凉南浦,断桥斜月。 盈盈微步凌波袜。东风笑倚天涯阔。天涯阔。一声羌管暮云愁绝。
鹊桥仙·送粉卿行 宋·辛弃疾 轿儿排了,担儿装了,杜宇一声催起。从今一步一回头,怎睚得、一千余里。 旧时行处,旧时歌处,空有燕泥香坠。莫嫌白发不思量,也须有、思量去里。
南乡子·次张安国韵 宋·朱熹 落日照楼船。稳过澄江一片天。珍重使君留客意,依然。风月从今别一川。离绪悄危弦。永夜清霜透幕毡。明日回头江树远,怀贤。目断晴空雁字连。
临江仙·淡水三年欢意 宋·晏几道 淡水三年欢意,危弦几夜离情。晓霜红叶舞归程。客情今古道,秋梦短长亭。渌酒尊前清泪,阳关叠里离声。少陵诗思旧才名。云鸿相约处,烟雾九重城。
送魏二 唐·王昌龄 醉别江楼橘柚香,江风引雨入舟凉。 忆君遥在潇湘月,愁听清猿梦里长。 送朱大入秦 唐·孟浩然 游人五陵去,宝剑值千金。 分手脱相赠,平生一片心。
绝句送巨山 宋·刘子翚
二年寄迹闽山寺,一笑翻然向浙江。
明月不知君已去,夜深还照读书窗。
送李判官之润州行营 唐·刘长卿 万里辞家事鼓鼙,金陵驿路楚云西。 江春不肯留归客,草色青青送马蹄
南乡子·花落未须悲 宋·晏几道 花落未须悲。红蕊明年又满枝。惟有花间人别后,无期。水阔山长雁字迟。今日最相思。记得攀条话别离。共说春来春去事,多时。一点愁心入翠眉。
代父送人之新安 明·陆娟 津亭杨柳碧毵毵,人立东风酒半酣。 万点落花舟一叶,载将春色过江南。
菩萨蛮·彩舟载得离愁动 宋·贺铸 彩舟载得离愁动。无端更借樵风送。波渺夕阳迟。销魂不自持。良宵谁与共。赖有窗间梦。可奈梦回时。一番新别离。
临行与故游夜别 南北朝 · 何逊 历稔共追随,一旦辞群匹。 复如东注水,未有西归日。 夜雨滴空阶,晓灯暗离室。 相悲各罢酒,何时同促膝。
定风波·席上送范廓之游建康 宋·辛弃疾 听我尊前醉后歌。人生亡奈别离何。但使情亲千里近,须信。无情对面是山河。寄语石头城下水。居士。而今浑不怕风波。借使未如鸥鸟惯。相伴。也应学得老渔蓑。
秋别 唐·罗邺 别路垂杨柳,秋风凄管弦。 青楼君去后,明月为谁圆。
西江月·送朱泮英 宋·谢逸 青锦缠条佩剑,紫丝络辔飞骢。入关意气喜生风。年少胸吞云梦。金阙日高露泣,东华尘软香红。争看荀氏第三龙。春暖桃花浪涌。
贺新郎·送胡邦衡待制赴新州宋·张元干 梦绕神州路。怅秋风、连营画角,故宫离黍。底事昆仑倾砥柱。九地黄流乱注。聚万落、千村狐兔。天意从来高难问,况人情、老易悲如许。更南浦,送君去。凉生岸柳催残暑。耿斜河、疏星淡月,断云微度。万里江山知何处。回首对床夜语。雁不到、书成谁与。目尽青天怀今古,肯儿曹、恩怨相尔汝。举大白,听金缕。
当年蒋介石去世,毛泽东就听这首唱词听了一天。
别薛华 唐·王勃 送送多穷路,遑遑独问津。 悲凉千里道,凄断百年身。 心事同漂泊,生涯共苦辛。无论去与住,俱是梦中人。
鲁郡东石门送杜二甫 唐·李白 醉别复几日,登临遍池台。 何时石门路,重有金樽开。 秋波落泗水,海色明徂徕。飞蓬各自远,且尽手中杯。
点绛唇·金谷年年 宋·林逋 金谷年年,乱生春色谁为主。馀花落处。满地和烟雨。又是离歌,一阕长亭暮。王孙去。萋萋无数。南北东西路。
送魏八 唐·高适 更沽淇上酒,还泛驿前舟。 为惜故人去,复怜嘶马愁。云山行处合,风雨兴中秋。 此路无知己,明珠莫暗投。
灞陵行送别唐·李白 送君灞陵亭,灞水流浩浩。上有无花之古树, 下有伤心之春草。我向秦人问路歧, 云是王粲南登之古道。古道连绵走西京, 紫阙落日浮云生。正当今夕断肠处,黄鹂愁绝不忍听。
巴陵夜别王八员外 / 三湘有怀 唐·贾至 柳絮飞时别洛阳,梅花发后到三湘。世情已逐浮云散,离恨空随江水长。
踏莎行·寒草烟光阔 宋·寇准 寒草烟光阔,渭水波声咽。春潮雨霁轻尘歇。征鞍发。 指青青杨柳,又是轻攀折。动黯然,知有后会甚时节? 更进一杯酒,歌一阕。叹人生,最难欢聚易离别。且莫辞沉醉,听取阳关彻。念故人,千里至此共明月。
菩萨蛮·画船捶鼓催君去 宋·舒亶 画船捶鼓催君去。高楼把酒留君住。去住若为情。西江潮欲平。 江潮容易得。只是人南北。今日此尊空。知君何日同。
最后再来一首我最喜欢的压轴。
临江仙·再用前韵,送祐之弟归浮梁 辛弃疾 钟鼎山林都是梦,人间宠辱休惊。 只消闲处遇平生。酒杯秋吸露,诗句夜裁冰。
记取小窗风雨夜,对床灯火多情。 问谁千里伴君行。 晚山眉样翠,秋水镜般明。
另外,再次推荐江淹的《别赋》,字字珠玑,读来口齿留香。
谢谢观赏。
有些记忆的地方可能不太准确,多谢各位诗友指教,在下在此谢过。